ai4bharat/Pralekha huggingface dataset:
பிரதமர் அலுவலகம்
பஞ்சாயத்து ராஜ் தினமான நாளை, மத்திய பிரதேசம் செல்லும் பிரதமர், தேசிய கிராம சுயாட்சி இயக்கத்தை தொடங்கி வைக்கிறார்
தேசிய பஞ்சாயத்து ராஜ் தினமான ஏப்ரல் 24 அன்று, பிரதமர் திரு. நரேந்திர மோடி மத்திய பிரதேச மாநிலம் மாண்ட்லா செல்கிறார். அங்கு நடைபெறும் பொதுக் கூட்டத்தில், தேசிய கிராம சுயாட்சி இயக்கத்தை  தொடங்கி வைக்கும் பிரதமர், மாண்ட்லாவிலிருந்தே நாடு முழுவதும் உள்ள பஞ்சாயத்து ராஜ் பிரதிநிதிகளுடன் உரையாற்றுகிறார்.
அடுத்த 5 ஆண்டுகளில் பழங்குடியினரின் ஒட்டு மொத்த மேம்பாட்டுக்கான செயல் திட்டத்தையும் இந்த நிகழ்ச்சியில் பிரதமர் வெளியிடுகிறார். மாண்ட்லா மாவட்டம், மானேரியில், இந்திய ஆயில் நிறுவனத்தின் சமையல் எரிவாயு நிரப்பும் ஆலைக்கு அடிக்கல் நாட்டுவதன் அடையாளமாக பெயர்ப் பலகை ஒன்றையும் அவர் திறந்து வைக்கிறார். உள்ளாட்சி தகவல் தொடர்பு விவர குறிப்பேட்டையும் பிரதமர் வெளியிடுகிறார்.
தூய்மையான, ஆரோக்கியமான மற்றும் மின்மயமாக்கப்பட்ட இந்தியாவை உருவாக்குவதென்ற அரசின் உறுதிப்பாட்டை நிறைவேற்றும் வகையில், 100 சதவீத புகையில்லா அடுப்பு, இந்திர தனுஷ் இயக்கத்தின் கீழ் 100 சதவீத தடுப்பூசி போடப்பட்ட மற்றும் சவுபாக்யா திட்டத்தின் கீழ் 100 சதவீத மின் இணைப்பு வழங்கப்பட்ட கிராமங்களின் ஊராட்சித் தலைவர்களையும் பிரதமர் கவுரவிக்க உள்ளார்.
சர்வஸ்ரேஷ்டா பஞ்சாயத்து விருது திட்டத்தின் கீழ் வெற்றிப் பெற்ற தேசிய மின் பஞ்சாயத்து விருது, மற்றும் கிராம பஞ்சாயத்து மேம்பாட்டு விருது பெறுவோர் இந்த நிகழ்ச்சியில் கவுரவிக்கப்பட உள்ளனர்.
மத்தியப் பிரதேச மாநிலத்தில் உள்ள மாற்றத்தை விரும்பும் மாவட்டங்களின் ஆட்சியர்களுடனும் பிரதமர் கலந்துரையாட உள்ளார்.
பாதுகாப்பு அமைச்சகம்
அந்தமான் நிக்கோபார் பிரிவின் 18-வது நிறுவன நாள்: தலைமை தளபதி அணிவகுப்பை பார்வையிட்டார்
இந்திய கப்பற்படையின் அந்தமான் நிக்கோபார் பிரிவின் 18-வது நிறுவன நாள் கொண்டாடப்பட்டது. இந்திய பாதுகாப்புப் படையின் ஒரே கூட்டு இயக்கப் பிரிவான அந்தமான் நிக்கோபார் பிரிவின் நிறுவன நாளையொட்டி, கடந்த இரண்டு நாட்களாக படைவீரர்களோடு விருந்து, மகிழ்ச்சிக்கான ஓட்டம் மற்றும் ஊடகவியலாளர்களோடு கலந்துரையாடல் ஆகிய நிகழ்ச்சிகள் நடைபெற்றன.
நிறுவனநாள் கொண்டாட்டங்களின்போது அந்தமான் நிக்கோபார் பிரிவின் தலைமை தளபதி வைஸ் அட்மிரல் பிமல் வர்மா, ஐ என் எஸ் உட்குரோஸின் அணிவகுப்பைப் பார்வையிட்டார்.
நிகழ்ச்சியில் பேசிய அவர், பிரிவின் இலக்குகளை செயல்படுத்துவதில் அனைத்துப் பணியாளர்களின் தொழில் சார்ந்த திறனையும், சுறுசுறுப்பையும் பாராட்டினார்.
மேலும், எம் வி சுவராஜ் த்வீப்பில்  வெள்ளம் ஏற்பட்டபோது, கடற்பகுதியில் 348 உயிர்களை காப்பாற்றிய கடலோரக் காவல் படையின் கப்பல் அருணா அசஃப்அலி பங்களிப்பை கோடிட்டுக் காட்டியதோடு, மருத்துவக் குழுவின் பணிகளையும் அவர் பாராட்டினார்.
அடுத்த வருடம் “உதான்” சாமானிய குடிமக்களுக்கும் விமான சேவை திட்டத்தின் கீழ் ஐ என் எஸ் சிப்பூர் மூலமாக தீவுகளின் கடைகோடி பகுதிகளும் இணைக்கப்படும்.
(Visitor Counter : 50
PIB Headquarters
கொவிட்-19 - பிஐபி செய்தித் தொகுப்பு
22.06.2020
கொவிட்-19 - பிஐபி செய்தித் தொகுப்பு
- குடியரசுத் துணைத் தலைவர் செயலகம்
- உணவுப் பதப்படுத்துதல் தொழிற்சாலைகள் அமைச்சகம்
- சுகாதாரம் மற்றும் குடும்ப நலத்துறை அமைச்சகம்
- தொழிலாளர் மற்றும் வேலைவாய்ப்பு அமைச்சகம்
- பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
(- அறிவியல் மற்றும் தொழில்நுட்பத்துறை
நிதி அமைச்சகம்
சுவாசிலாந்திற்கு வரி உதவி அளிப்பதற்கான குறிப்பு விதிமுறைகளில்  கையெழுத்திட மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் இன்று கூடிய மத்திய அமைச்சரவை, இந்தியா மற்றும் இஸ்வாதினி இடையேயான எல்லைகளற்ற வரி ஆய்வாளர்கள் திட்டத்தின் கீழ் சுவாசிலாந்திற்கு  வரி உதவி அளிப்பதற்காக இந்திய நிபுணரை பணி நியமிப்பது குறித்த குறிப்பு விதிமுறைகளில் கையெழுத்திடுவதற்கு ஒப்புதல் வழங்கியது.
புள்ளி-வாரியான விபரங்கள்
- எல்லைகளற்ற வரி ஆய்வாளர்கள் திட்டத்தின் கீழ் இந்திய அரசு மற்றும் இஸ்வாதினி அரசுகளால் இந்திய நிபுணர் ஒருவர் தேர்ந்தெடுக்கப்படுவார்.
- எல்லைகளற்ற வரி ஆய்வாளர்கள் திட்டத்தின் கீழ் இஸ்வாதினிக்கு வரி உதவி அளிப்பதற்கான இந்திய நிபுணரை பணியமர்த்துவதற்கான நிபந்தனைகளை குறிப்பு விதிமுறைகள் முறைப்படுத்தும்.
பெருந்தாக்கம்
எல்லைகளற்ற வரி ஆய்வாளர்கள் திட்டத்தின் கீழ் இந்திய நிபுணரை பணியமர்த்துவது, வளரும் நாடுகளின் வரி விஷயங்களில் திறன் வளர்ப்பில் இந்தியாவின் உதவியை ஊக்கப்படுத்தும்.
பின்னணி
ஐக்கிய நாடுகள் வளர்ச்சித் திட்டம்  மற்றும் பொருளாதார கூட்டுறவு மற்றும் வளர்ச்சிக்கான அமைப்பு  ஆகியவற்றால் கூட்டாக துவங்கப்பட்ட எல்லைகளற்ற வரி ஆய்வாளர்கள் திட்டம் , வளரும் நாடுகளுக்கு உதவும் வகையில், திறன் வளர்ப்பு மூலம் தேசிய வரி நிர்வாகங்களை வலுப்படுத்துவதையும் மற்றும் அதன் அறிவை பிற நாடுகளுடன் பகிர்வதையும் குறிக்கோளாக கொண்டது. வளரும் நாடுகளில் வரி நிர்வாகங்களை வலுப்படுத்தும் வகையில், தொழில்நுட்ப அறிவு மற்றும் திறன்களை அதன் தணிக்கையாளர்களுக்கு அளித்தல் மற்றும் பொதுவான தணிக்கை முறைகளை பகிர்தல் மற்றும் அவர்களுக்கு அறிவுப் பொருட்களை பரப்புதல் ஆகியவற்றை எல்லைகளற்ற வரி ஆய்வாளர்கள் திட்டம்  நோக்கமாக கொண்டுள்ளது. எல்லைகளற்ற வரி ஆய்வாளர்கள் திட்டம் , வரி விவகாரங்களில் கூட்டுறவை வலுப்படுத்தும் சர்வதேச சமூகத்தின் முயற்சிகளை முன்னெடுத்து, வளரும் நாடுகளின் உள்நாட்டு வரி திரட்டும் முயற்சிகளுக்கு பங்காற்றும். வளரும் நாடுகளில் வரி விவகாரங்களின் திறன் வளர்ப்பிற்கு இந்தியா எப்போதும் உதவி வருகிறது. இவ்வகையில், உலகளாவிய தலைவரான இந்தியா, வரி விவகாரங்களில் தென்-தென் கூட்டுறவில் மிக முக்கிய பங்காற்ற வேண்டியுள்ளது.
ஊரக வளர்ச்சி அமைச்சகம்
மகாத்மா காந்தி தேசிய ஊரக வேலைவாய்ப்பு உத்தரவாத திட்டத்திற்கான காலநிலை தகவல் அமைப்பு மற்றும் திட்டமிடல் உபகரணம் தொடங்கப்பட்டது
மகாத்மா காந்தி தேசிய ஊரக வேலைவாய்ப்பு திட்டத்தின் கீழ் புவிசார் தகவல் அமைப்பு சார்ந்த நீர்நிலை திட்டமிடலுக்கான பருவநிலை தகவல்களை ஒருங்கிணைப்பதற்கான காலநிலை தகவல் அமைப்பு மற்றும் திட்டமிடல் உபகரணம் இன்று தொடங்கப்பட்டது.
மத்திய ஊரக வளர்ச்சி மற்றும் பஞ்சாயத்து ராஜ் அமைச்சர் திரு கிரிராஜ் சிங் மற்றும் இங்கிலாந்து வெளிநாட்டு, காமன்வெல்த் மற்றும் வளர்ச்சி அலுவலகத்தின் தெற்காசிய மற்றும் காமன்வெல்த் இணை அமைச்சர் லார்ட் தாரிக் அகமது ஆகியோர் இணைந்து காணொலி நிகழ்ச்சி ஒன்றில் இதை தொடங்கி வைத்தனர்.
நிகழ்ச்சியில் பேசிய திரு கிரிராஜ் சிங், பல்வேறு திட்டங்களில் பருவநிலையை எதிர்கொள்வதற்கான செயல்முறையை வழங்க மகாத்மா காந்தி தேசிய ஊரக வேலைவாய்ப்பு உத்தரவாத திட்டம் ஏற்கனவே பயன்படுத்தப்பட்டு வருவதாக கூறினார்.
காலநிலை தகவல் அமைப்பு மற்றும் திட்டமிடல் உபகரணத்தின் செயல்படுத்தலின் மூலம் பருவநிலை மாற்றத்தை எதிர்கொள்வதில் கிராமப்புற சமுதாயங்களுக்கு புதிய சாத்தியக்கூறுகள் திறந்து விடப்படும் என்று அவர் கூறினார்.
இத்திட்டத்திற்கான முன்னோட்டம் பிகார், சத்திஸ்கர், ஒடிசா, ராஜஸ்தான், மத்தியப் பிரதேசம், உத்தரப் பிரதேசம் மற்றும் ஜார்கண்டில் தொடங்கப்பட்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1763668
நிதி அமைச்சகம்
புதுதில்லியில் இந்தியா- ஜப்பான் நிதி பேச்சுவார்த்தை
இந்தியா- ஜப்பான் இடையிலான முதலாவது நிதி பேச்சுவார்த்தை, புதுதில்லியில் இன்று , ஜப்பான் நாட்டின் சர்வதேச நிதி விவகாரங்கள்துறை துணைஅமைச்சர் திரு மசாடோ கந்தா மற்றும் மத்திய நிதியமைச்சகத்தின் பொருளாதார விவகாரங்கள் துறை செயலாளர் திரு அஜய் சேத் இடையே நடைபெற்றது.
சமீபத்திய ஆண்டுகளில் இந்தியா – ஜப்பான் நட்புறவின் முக்கியத்துவம் அதிகரித்து வருவதை கருத்தில் கொண்டு, இந்தியா- ஜப்பான் நிதித்துறை ஒத்துழைப்புக்கான பேச்சுவார்த்தை, தற்போது, துணை அமைச்சர்/ செயலாளர் அளவுக்கு மேம்படுத்தப்பட்டுள்ளது.
இந்த பேச்சுவார்த்தையில் இந்தியாவின் சார்பில், நிதியமைச்சகம், ரிசர்வ் வங்கி, காப்பீடு ஒழுங்குமுறை மற்றும் மேம்பாட்டு ஆணையம், பங்குபரிவர்த்தனை வாரியம் மற்றும் நிதி நிறுவனங்களின் பிரதிநிதிகள் இந்த பேச்சுவார்த்தையில் பங்கேற்றனர்.
இருநாடுகளும் அடுத்த ஆண்டு ஜி 20 மற்றும் ஜி 7 அமைப்புகளின் தலைமை பொறுப்பை வகிக்கும்போது, தொடர்ந்து நெருங்கிய ஒத்துழைப்புடன் பணியாற்றுவதை உறுதி செய்ததுடன், பேரியல் பொருளாதார நிலவரம், நிதி அமைப்புகள், நிதி டிஜிட்டல் மயமாக்கல் மற்றும் இரு நாடுகளின் முதலீட்டு சூழல் குறித்த கருத்துக்களை பரிமாறிக்கொண்டனர்.
நிதி ஒத்துழைப்பை மேலும் ஊக்கப்படுத்துவதுடன், இரு தரப்பு நட்புறவுகளை வலுப்படுத்துவது குறித்த பேச்சுவார்த்தைகளை தொடரவும், அடுத்து சுற்றுப்பேச்சுவார்த்தையை டோக்கியோவில் நடத்தவும் இரு நாடுகளும் ஒப்புகொண்டுள்ளன.
ரெயில்வே அமைச்சகம்
இரயில்வேயில் புதிய உணவளிக்கும் கொள்கை
27 பிப்ரவரி 2017 ல் இரயில் பயணிகளுக்கு தரமான உணவளிப்பதை நோக்கமாகக் கொண்ட புதிய உணவளிக்கும் கொள்கை அறிவிக்கப்பட்டிருக்கிறது. இந்திய இரயில்வே உணவளித்தல் மற்றும் சுற்றுலா கூட்டவை லிமிடெட்  உணவு தயாரித்தல் மற்றும் உணவு வழங்கல் ஆகிய இரண்டையும் தனித்தனியாகக் கொண்டு இயங்கும் உரிமைத் தன்மையுடன் இரயில்களில் உணவு வழங்கும் சேவைகள் துவங்கப்பட்டுள்ளன. எல்லா நான்கு சமையற்கூடங்களும் பிராந்திய இரயில்வே துறைச் செயற்பாடுக்குக் கீழ் , மத்திய மும்பை  மற்றும் பாலர்ஷா) மற்றும் எல்லா சமையல் உருப்புக்களும், அதாவது, ஏ1 மற்றும் ஏ வகை இரயில் நிலையங்களில் உள்ள உணவூட்டும் அறைகள், ஜன் ஆகார், செல் சமயற்கூடங்கள் ஆகிய அனைத்தும் ஐ. ஆர். சி. டி. சியிடம் ‘எங்கே இருக்கிறதோ அங்கேயே என்ற அடிப்படையில்’ ஒப்படைக்கப்படும்.
உணவுச் சேவைகளைத் தரஉயர்வு செய்யும் நோக்கத்துடன் ஐ. ஆர். சி. டி. சி. புதிய சமயற்கூடங்களை அமைப்பதுடன் தற்போதுள்ள சமயற்கூடங்களை மேம்படுத்தவும் உள்ளது. இந்த சமயற்கூடங்கள் ஐ. ஆர்.சி.டி.சி. க்குச் சொந்தமானதோடு மட்டுமல்லாமல் நடத்தப்பட்டு நிர்வகிக்கப்படவும் உ ள்ளன. ஐ. ஆர். சி. டி.சி. இந்த சமயற்கூடங்களை தன் சொந்தப் பொறுப்பில் வைத்திருக்கும் மற்றும் அது கள சமயற்கூடங்களில் தயாராகும் உணவின் தரத்துக்கும் , அதன் செயற்பாட்டுக்கும் அதை அமைப்பது மற்றும் நிர்வகிப்பது ஆகியவற்றில் எழும் சிக்கல்களுக்கும் முழுப்பொறுப்பு எடுத்துக்கொள்ள வேண்டி வரும்.
முதல் நிலையில் உணவு அளிக்கும் சேவைகளை கட்டவிழ்க்கும் பணி டெல்லி-மும்பை பகுதியில் நடைமுறைப்படுத்த இருக்கிறது. சிஎஸ்டிஎம் மற்றும் பிசிடி ஆகியவற்றில் உள்ள தளச் சமையற்கூடங்கள் மற்றும் ஜன் ஆகார்கள் பிராந்திய இரல்வேயிடமிருந்து ஐ.ஆர்.சி.டி.சி. ஆல் எடுத்துக் கொள்ளப்பட்டிருக்கின்றன.
புதிய உணவளிக்கும் கொள்கை, பிற செய்திகளுக்கிடையில், ஐ.ஆர்.டி.சி. அனைத்து நடமாடும் பிரிவுகளிலும் உணவு வழங்கும் சேவைகளை மேலான்மை செய்யும். அவற்றிற்காண உணவு அதற்குச் சொந்தமான நடத்தப்படுகிற நிர்வகிக்கப்படுகிற குறிக்கப்பட்டுள்ள ஐ ஆர்டிசி சமயற்கூடங்களில் இருந்து பெற்றுக்கொள்ளும். மேலும் ஐஆர்டிசி விருந்தோம்பும் தொழில் சார்ந்த சேவை அளிப்பவர்களை பயன்படுத்தி இரயில்களில் பிராந்திய சமயற்கலைக்கு முக்கியத்துவம் கொடுக்கப்பட்ட உணவு இந்திய இரயில்வே முழுவதிலும் வழங்கப்படுவற்கு ஏற்பாடு செய்யும்.
உணவு வழங்கும் கொள்கை 2017 க்கு இணங்க, உணவு வகைப் பட்டியல் மற்றும் உணவுப் பொருள்களின் விலை கீழ்க்கண்ட வாறு அமையும்: அ) இராஜதானி, ஷதாப்தி, டோரொண்டோ இரயில்கள் மற்றும் பயணக் கட்டணத்துடன் உணவுக் கட்டணம் சேர்க்கப்பட்டுள்ள இரயில்கள் ஆகியவற்றுக்கு ஐ.ஆர்.சி.டி.சி. ஆல் உணவு வகைப்பட்டியல் இரயில்வே கழகத்துடன் கலந்தாலோசித்து விலைக்கேற்ற படி இருக்குமாறு அமைக்கப்படும். ஆ) கட்டுப்படுத்தப்பட்ட பிரிவு உருப்படிகள்/ சாதாரண உணவுவகை/ ஜனதா சாப்பாடுகள் ஐ.ஆர்.டி.சி. யிடம் கொடுக்கப்பட்டுள்ளவற்றிற்கு, உணவுப்பட்டியல் ஐ.ஆர்.டி.சி. யால் பிராந்திய இரல்வேத் துறையுடன் கலந்தாலோசித்து இரல்வே கழகத்தால் ஒப்புக்கொள்ளப்பட்ட நிச்சயவிலைக்கு ஏற்றாற்போல் அமைக்கப்படும். உணவுப்பிளசா, உணவு முற்றம் மற்றும் விரைவு உணவு இடங்கள் ஆகிய வற்றுக்கான உணவுப் பட்டியல் மற்றும் விலை ஐ.ஆர்.டி.சி. ஆல் முடிவு செய்யப்படும்.
இந்தப் பத்திரிக்கைக் குறிப்பு மத்திய இரல்வே இணையமைச்சர் திரு ராஜன் கோஹைன் லோக்சபா கேள்வி ஒன்றுக்கு எழுத்து மூலம் 19-07- 2017  யன்று அளித்த பதிலில் இருந்து பெறப்பட்டு உள்ளது.
நுகர்வோர் நலன், உணவு மற்றும் பொது விநியோகம் அமைச்சகம்
திரு ராம் விலாஸ் பாஸ்வான் நகைக்கடை விற்பனையாளர்களுக்கான இணைய வழிப் பதிவு மற்றும் புதுப்பித்தல் முறையையும், இணைய வழி மதிப்பிடுதல், ஹால்மார்க்கிங்  புதுப்பித்தல் மற்றும் அங்கீகரித்தல் மையங்களை அறிமுகப்படுத்துகிறார்.
மத்திய நுகர்வோர் விவகாரங்கள், உணவு மற்றும் பொதுவிநியோகத் துறை அமைச்சர் திரு ராம் விலாஸ் பாஸ்வான் இன்று நகைக்கடை விற்பனையாளர்களுக்கு இணையம் வாயிலாகப் பதிவுசெய்தல் மற்றும் நகைகளைப் புதுப்பித்தல், மதிப்பீடுதல், ஹால்மார்க்கிங் மையங்களை அங்கீகரித்தல் மற்றும் புதுப்பித்தலை இணையம் வாயிலாக மேற்கொள்ளும் முறையை அறிமுகப்படுத்தினார். இந்த ஆன்லைன் முறையை பணியகத்தின் இந்தியத் தரநிலைகள் வலை போர்டல் மூலம் அணுகலாம் www.manakonline.in. இணைய முறையைத் தொடங்கும்போது, பதிவுக்காக பெறப்பட்ட ஏராளமான திட்டங்களை நேரடியாகக் கையாள்வது கடினம் என்று திரு. பாஸ்வான் கூறினார், இந்த இணையத் தொகுதிகள் நகை விற்பனையாளர்கள் மற்றும் மதிப்பீட்டு மற்றும் ஹால்மார்க்கிங் மையங்களை நிறுவிய அல்லது அவ்வாறு செய்ய விரும்பும் தொழில்முனைவோருக்கு வணிகத்தை எளிதாக்கும். விலைமதிப்பற்ற உலோகங்களின் ஹால்மார்க்கிங் ஜூன் 1, 2021 முதல் கட்டாயமாக இருக்கும்.
இந்தத் திட்டம் குறித்து ஊடகங்களுக்கு விளக்கமளிக்கும் போது, திரு. பாஸ்வான், இணைய முறையில் உள்ள மிகச்சிறந்த விஷயம் என்னவென்றால், பயன்பாடுகளைச் செயலாக்குவதில் மனிதர்களின் குறுக்கீடு இருக்காது. இப்போது, நகை விற்பனையாளர்கள் இணையத்தில் விண்ணப்பிக்கலாம், மேலும் இந்த இணைய முகப்பு மூலம் உரிமம் பெறுவதற்கு தேவையான ஆவணங்கள் மற்றும் கட்டணங்களைச் சமர்ப்பிக்கலாம்.
திரு.பாஸ்வான் கூறுகையில், தங்க நகைகள் மற்றும் கலைப்பொருள்களுக்கு ஹால்மார்க்கிங் கட்டாயமாகி வருவதால், பதிவு செய்ய முன்வரும் நகைக்கடை விற்பனையாளர்களின் எண்ணிக்கை தற்போதைய 31,000 ஐ விட 5 லட்சம் உயரும் என்று எதிர்பார்க்கப்படுகிறது. அப்படி ஹால்மார்க்கிங் செய்யப்படும் நகைகள் மற்றும் கலைப்பொருள்கள் எண்ணிக்கையில் குறிக்கப்பிடத்தக்க ஒரு பெரிய முன்னேற்றத்தைக் காணும் என்று திரு.பாஸ்வான் தெரிவித்தார். தற்போதைய 5 கோடியிலிருந்து இந்த எண்ணிக்கை 10 கோடி வரை உயரக்கூடும் என்று மதிப்பிடப்பட்டுள்ளது என்றார். இது மதிப்பிடுதல், ஹால்மார்க்கிங் மையங்களின் எண்ணிக்கையையும் அதிகரிக்க வேண்டும். தற்போது, நாட்டின் 234 மாவட்டங்களில் 921 மையங்கள் உள்ளன. 2021 ஜூன் மாதத்திற்குள் மீதமுள்ள 480 மாவட்டங்களில் மதிப்பிடுதல், ஹால்மார்க்கிங்  மையங்களைச் செயல்படுத்த BIS செயல்பட்டு வருவதாக அவர் தெரிவித்தார். இப்போது மூன்று பிரிவுகளுக்கு மட்டுமே பிஐஎஸ் ஹால்மார்க் வழங்கப்படும் என்று திரு. பாஸ்வான் தெரிவித்தார். அவை 14 காரட் , 18  காரட் மற்றும் 22  காரட் பொருட்களில் மதிப்பிடுதல் & ஹால்மார்க்  மையத்தின் அடையாளக் குறி / எண் மற்றும் நகைக்கடை உரிமையாளர்களின் அடையாளம் / எண் மட்டுமே.
புதிய மையத்தைத் தொடங்க அல்லது ஏற்கனவே உள்ள உரிமத்தைப் புதுப்பிப்பதற்கான விண்ணப்பங்களை இணையம் வழியாக சமர்ப்பிப்பதை இணைய முறை உறுதிசெய்யும் என்று அவர் கூறினார்.
சந்தையில் கிடைக்கும் பல்வேறு தயாரிப்புகளுக்கான தர சோதனைகளிலும் BIS செயல்பட்டு வருவதாக திரு. பாஸ்வான் தெரிவித்தார். தற்போது 254 தயாரிப்புகளுக்கான தரக்கட்டுபாட்டு நடவடிக்கைகள்  உள்ளன, மேலும் 268 தயாரிப்புகளுக்கான தரக் கட்டுபாட்டு நடவடிக்கைகள்  தொடர் கட்டமைப்பில் உள்ளன. மேலும் பல தயாரிப்புகளுக்கு தரக்கட்டுப்பாடை வழங்க, மற்ற அமைச்சகங்கள் மற்றும் துறைகளுடனான கலந்துரையாடல் நடந்து வருவதாக திரு. பாஸ்வான் தெரிவித்தார்.
குடியரசுத் தலைவர் செயலகம்
ஸ்ரீநகரில் குடியரசுத் தலைவர்; கார்கில் போரின் 20-வது வெற்றி நாளையொட்டி சினார் படை போர் நினைவகத்தில் அஞ்சலி
கார்கில் போரின் 20-வது வெற்றி நாளையொட்டி, ஸ்ரீநகரில் உள்ள சினார் படை போர் நினைவகத்தில் 1999-ஆம் ஆண்டு கார்கில் போரில் வீரமரணம் அடைந்த இந்திய ராணுவத்தின் வீரர்கள் மற்றும் அதிகாரிகளுக்கு இன்று  குடியரசுத் தலைவர் திரு. ராம் நாத் கோவிந்த் மரியாதை செலுத்தினார். ஸ்ரீநகர் மற்றும் பள்ளத்தாக்கிற்கு குடியரசுத் தலைவர் முதல்முறையாக வருகை புரிந்தார். முன்னதாக, ஜம்மு காஷ்மீருக்கு வருகை தந்தபோது, அவர் லடாக் மற்றும் ஜம்மு பகுதிகளுக்கு மட்டுமே சென்றார்.
த்ராஸில் உள்ள கார்கில் போர் நினைவகத்திற்கு வருகை தரவிருந்த குடியரசுத்தலைவரின் பயணம் மோசமான வானிலை காரணமாக ரத்து செய்யப்பட்டது. ஸ்ரீநகருக்கும், த்ராஸுக்கும் இடையே விமானப் பயணம் மேற்கொள்வதற்கு வானிலை உகந்ததாக இல்லை.
பெருநிறுவனங்கள் விவகாரங்கள் அமைச்சகம்
இந்திய திவால் மற்றும் திவால் வாரியம் ஆறாவது ஆண்டு தினத்தை நாளை கொண்டாடுகிறது
இந்திய திவால் மற்றும் திவால் வாரியம் தனது ஆறாவது ஆண்டு தினத்தை நாளை கொண்டாடுகிறது. இந்த நிகழ்ச்சியில் மத்திய நிதியமைச்சர் திருமதி.நிர்மலா சீதாராமன் தலைமை விருந்தினராகவும், மத்திய புள்ளியியல் மற்றும் திட்ட அமலாக்கத்துறையின் இணையமைச்சர் திரு.இந்தர்ஜித் சிங் சிறப்பு விருந்தினராகவும் கலந்து கொள்கின்றனர்.
இந்திய திவால் மற்றும் திவால் வாரியம் தொடங்கப்பட்டதை நினைவுகூரும் வகையில், வருடாந்திர விரிவுரைத் தொடரை நிகழ்த்த உள்ளது. தேசிய நிறுவன சட்டத் தீர்ப்பாயத்தின் தலைவரான ஓய்வு பெற்ற தலைமை நீதிபதி திரு.ராமலிங்கம் சுதாகர், இந்திய வணிகப் போட்டி ஆணையத்தின் தலைவர் திரு.அசோக் குமார் ஆகியோர் வருடாந்திர உரையை வழங்கவுள்ளனர்.
இந்த நிகழ்ச்சியைக் குறிக்கும் வகையில், “ஐபிசி:ஆலோசனைகள், பதிவுகள் மற்றும் செயல்படுத்தல்” என்ற ஆண்டறிக்கையும் வெளியிடப்படுகிறது.
இந்த நிகழ்ச்சியில் அரசு மற்றும் ஒழுங்குமுறை அமைப்புகளின் உயரதிகாரிகள் கலந்து கொள்கின்றனர். மேலும் தொழிற்துறை வல்லுநர்கள், வணிகத் தலைவர்கள், கல்வியாளர்கள் மற்றும் ஆராய்ச்சியாளர்கள் கலந்து கொள்ளவுள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1863748
இளைஞர் நலன் மற்றும் விளையாட்டு அமைச்சகம்
அனைத்து மாநிலங்கள் மற்றும் யூனியன் பிரதேசங்களின் விளையாட்டுத்துறை இளையோர் உறவுகள் அமைச்சர்களுடன் 2 நாள் காணொளிக் கருத்தரங்கை திரு கிரென் ரிஜிஜு நடத்துகிறார்.
மத்திய இளையோர் உறவுகள் மற்றும் விளையாட்டுத்துறை அமைச்சர் திரு. கிரென் ரிஜிஜு நாளையும், நாளை மறுநாளும்  அனைத்து மாநிலங்களின் மற்றும் யூனியன் பிரதேசங்களின் விளையாட்டுத்துறை மற்றும் இளையோர் உறவுகள் அமைச்சர்களுடன் காணொளிக் கருத்தரங்கை நடத்துகிறார். நாடு முழுவதும் ஊரக அளவிலான விளையாட்டுகள் மேம்பாடு, நேரு யுவகேந்திரா சங்காதன் மற்றும் நாட்டு நலப்பணித் திட்டத்தின் நடவடிக்கைகளை மேம்படுத்துதல் ஆகியவற்றுக்கான எதிர்காலத் திட்டமிடலை வகுப்பதற்காக இந்தக் காணெளிக் கருத்தரங்கு நடத்தப்படுகிறது.
இந்தக் கருத்தரங்கை நடத்துவதற்கான தேவை குறித்துப் பேசும் போது திரு. ரிஜிஜு, “நாடு கட்டுப்பாட்டுத் தளர்வின் இரண்டாம் கட்டத்தில் உள்ள தற்போதைய சூழலில் விளையாட்டு மற்றும் இளைஞர்கள் தொடர்பான நடவடிக்கைகளை முன்னெடுக்கும் முயற்சிகளை ஒருங்கிணைப்பதற்காக மாநிலங்களுடன் கலந்துரையாடுவது மிக முக்கியமானது” என்று குறிப்பிட்டார். ஊரடங்கின் போது விளையாட்டு மற்றும் இளையோர் உறவுகள் துறைகள் இரண்டும் சிறப்பாகச் செயலாற்றி நிர்ணயித்துள்ள மிகப்பெரும் இலக்குகளை அடையும் முயற்சியைத் தொடர்ந்து கொண்டுள்ளன. விளையாட்டுக் களத்தில் பயிற்சி செய்ய முடியாத நிலையிலும் விளையாட்டு வீரர்கள் மற்றும் பயிற்சியாளர்களுக்கு ஆன்லைன் பயிற்சி அளிக்கப்பட்டு வருகிறது. அப்போதுதான் விளையாட்டு வீரர்களும், பயிற்சியாளர்களும் தத்தம் விளையாட்டுகளோடு தொடர்பில் இருப்பார்கள். அதே போன்று நமது நேரு யுவகேந்திரா மற்றும் தேசிய சமூகப்பணித் தன்னார்வலர்கள் கோவிட்-19க்கு எதிரான போராட்டத்தில் மாநில நிர்வாகத்துடன் சேர்ந்து தொய்வில்லாமல் பணியாற்றினர். பாதுகாப்பு, சுகாதார வழிகாட்டி நெறிமுறைகள் குறித்த விழிப்புணர்வை உருவாக்குதல், முகக்கவசங்கள் விநியோகித்தல், முதியவர்களுக்கு உதவுதல் மற்றும் இது போன்ற பல்வேறு செயல்பாடுகளில் சுமார் 75 லட்சம் தன்னார்வலர்கள் ஈடுபட்டு இருந்தார்கள். இத்தகைய நடவடிக்கைகளினால் என்ன பயன் கிடைத்துள்ளது என்று மதிப்பிடவும் மாநிலங்களுடன் ஒத்துழைப்புடன் எதிர்வரும் காலத்தில் மேற்கொள்ள வேண்டிய நடவடிக்கைகளைத் திட்டமிடவும் நாங்கள் விரும்புகிறோம்.
இந்தக் கருத்தரங்கில் கோவிட்-19 காலகட்டத்தில் மேள்கொள்ளப்பட்ட நடவடிக்கைகள் மீளாய்வு செய்யப்படுவதோடு, மாநில அளவில் விளையாட்டு நடவடிக்கைகளை மீண்டும் தொடங்குதல் மற்றும் மாநிலங்கள் மற்றும் யூனியன் பிரதேசங்களில் ஒன்றிய, மாவட்ட அளவில் போட்டிகள் மூலம் வளரும் விளையாட்டு வீரர்களை அடையாளம் காணுதல் குறித்தும் விவாதிக்கப்படும். நாடு முழுவதிலும் உள்ள அனைத்துப் பள்ளிகளிலும் பாடத்திட்டத்தின் ஒரு பகுதியாக ஃபிட்னெஸ் மற்றும் விளையாட்டுகளை இணைப்பது குறித்தும் விவாதிக்கப்படும். இந்த ஆண்டின் இறுதியில் அல்லது அடுத்த ஆண்டின் தொடக்கத்தில் கேலோ இந்தியா நிகழ்ச்சிகளையும் இளையோர் விழாக்களையும் நடத்துவதற்கு திட்டமிடப்படும்.
இந்த இரண்டு நாட்களில் மாநிலங்கள் இரண்டு குழுக்களாகப் பிரிக்கப்பட்டு ஒவ்வொரு மாநிலமும் தங்கள் மாநிலத்தின் பல்வேறு பிரச்சினைகள் குறித்து விவாதிப்பதற்கு போதுமான நேரம் வழங்கப்படும்.
பெட்ரோலியம் மற்றம் இயற்கை எரிவாயு அமைச்சகம்
ரூபாய் 220 கோடி நில அதிர்வு ஆய்வை பெட்ரோலிய அமைச்சர் தர்மேந்திர பிரதான் தொடங்கி வைத்தார்
மகாநதி படுகையில் இருந்து உற்பத்தி செய்யப்படும் எண்ணெய் மற்றும் எரிவாயு, ஒடிசாவின் சமூக பொருளாதார வளர்ச்சியில் முக்கிய பங்காற்றும் என்று மத்திய பெட்ரோலியம் மற்றும் இயற்கை எரிவாயு அமைச்சர் திரு தர்மேந்திர பிரதான் கூறினார்.
ஆயில் இந்தியா லிமிடெட் நிறுவனத்தின் ரூபாய் 220 கோடி நில அதிர்வு ஆய்வு பிரச்சாரத்தை துவக்கி வைத்த அமைச்சர் இவ்வாறு கூறினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://www.pib.gov.in/PressReleasePage.aspx?PRID=1674405
மனித வள மேம்பாட்டு அமைச்சகம்
நாடு முழுவதும் உள்ள பள்ளிகள் மற்றும் உயர்கல்வி நிறுவனங்களில் 'பழங்குடியினர் கௌரவ தின'  விழாவை சிறப்பாகக் கொண்டாட கல்வி அமைச்சகம் முடிவு
மத்திய கல்வி மற்றும் திறன் மேம்பாடு மற்றும் தொழில்முனைவோர் அமைச்சர் திரு தர்மேந்திர பிரதான் தலைமையில் கல்வி அமைச்சகம், நாடு முழுவதும் உள்ள பள்ளிகள், திறன் மேம்பாடு மற்றும் உயர் கல்வி நிறுவனங்களில் 'பழங்குடியினர் கௌரவ தின'  விழாவை சிறப்பாகக் கொண்டாடவுள்ளது.
கடந்த ஆண்டு, அரசு நவம்பர் 15-ஆம் தேதியை 'பழங்குடியினர் கௌரவ தினம்'  என்று அறிவித்தது.
நாடு முழுவதும் உள்ள பழங்குடி சமூகத்தினரால் பகவான் என்று போற்றப்படும் பிர்சா முண்டாவின் பிறந்தநாள் நவம்பர் 15 ஆகும்.
பிர்சா முண்டா ஒரு சுதந்திரப் போராட்ட வீரர், சமூக சீர்திருத்தவாதி மற்றும் நாட்டின் மதிப்பிற்குரிய பழங்குடியினத் தலைவர் ஆவார். அவர் பிரிட்டிஷ் காலனித்துவ அரசின் சுரண்டல் முறைக்கு எதிராக துணிச்சலாகப் போராடியதால், வாழ்நாள் புகழ்பெற்ற நபராக ஆனார். அவர் பெரும்பாலும் 'பகவான்' என்றே குறிப்பிடப்பட்டார்.
பழங்குடியினருக்கு "உல்குலன்"  அழைப்பு விடுத்து, பழங்குடியின இயக்கத்தை ஒழுங்கமைத்து வழி நடத்தினார். பழங்குடியினரின் கலாச்சார வேர்களைப் புரிந்து கொள்ளவும், ஒற்றுமையைக் கடைப்பிடிக்கவும் அவர் ஊக்குவித்தார்.
பழங்குடியின சுதந்திரப் போராட்ட வீரர்களின் பங்களிப்பை நினைவுகூரும் வகையில் மத்திய கல்வி அமைச்சகம், அகில இந்திய தொழில்நுட்பக் கல்விக்குழு  பல்கலைக்கழக மானியக் குழு , மத்திய பல்கலைக்கழகங்கள், தனியார் பல்கலைக்கழகங்கள், பிற உயர்கல்வி மற்றும் திறன் நிறுவனங்களுடன் இணைந்து ‘ஜன்ஜாதிய கவுரவ் திவாஸ்’ கொண்டாடுகிறது.
நாடு முழுவதும் உள்ள கல்வி நிறுவனங்களில் 'சுதந்திரப் போராட்டத்தில் பழங்குடியின மாவீரர்களின் பங்களிப்பு' என்ற தலைப்பில் விவாதப் போட்டி, சமூக செயல்பாடுகள் போன்ற ஏராளமான நிகழ்ச்சிகள் நடைபெறும். இந்த கொண்டாட்டங்களின் போது பகவான் பிர்சா முண்டா மற்றும் இதர பழங்குடியினத் தலைவர்கள் சிறப்பிக்கப்படுவார்கள். மேலும் சிறப்பாக செயல்பட்டதற்காக மாணவர்களும் பாராட்டப்படுவார்கள்.
இந்த கொண்டாட்டங்கள் வருங்கால சந்ததியினர் நாட்டிற்காக பழங்குடியின சுதந்திர போராட்ட வீரர்களின் தியாகங்களை அங்கீகரிக்கவும், அவர்களின் பாரம்பரியத்தை முன்னெடுத்துச் செல்லவும், பழங்குடியினரின் கலாச்சாரம், கலை மற்றும் பழங்குடி பாரம்பரியத்தை பாதுகாக்கவும் ஊக்குவிக்கும்.
அறிவியல் மற்றும் தொழில்நுட்பத்துறை
கொவிட் தொற்று காலத்தில், கங்கை நீரில் கன உலோக மாசு குறைவு: ஆய்வில் தகவல்
கொவிட் தொற்று காலத்தில், கங்கை நீரில், கன உலோக மாசு அளவு, குறிப்பிடத்தக்க அளவு குறைந்தது ஆய்வின் மூலம் தெரியவந்துள்ளது.
கொவிட் தொற்று காலத்தில் கங்கை நதி நீரில் மாசு அளவு குறித்து ஆய்வு மேற்கொள்ளப்பட்டது. அப்போது, அதில் கன உலோக மாசு அளவு குறைந்தது கண்டறியப்பட்டது. தொழிற்சாலை கழிவு நீர் கங்கை நீரில் நேரடியாக கலப்பதைத் தடுக்க முயற்சிகள் மேற்கொள்ளப்பட்டன. இதன் மூலம் கன உலோக மாசு அளவு குறைந்தது ஆய்வில் தெரியவந்தது.
கான்பூர் ஐஐடி விஞ்ஞானிகள் அடங்கிய குழுவினர், கொரோனா தொற்று காலத்தில் இந்த ஆய்வில் ஈடுபட்டனர். அவர்கள் தினந்தோறும் கங்கை நீரின் புவி வேதியியல் அளவீடுகளை ஆய்வு செய்தனர். 51 நாட்கள் முடக்கத்தில், தொழிற்சாலைகளின் கழிவு நீர் கலப்பு குறைந்ததால், கங்கை நீரின் கலந்துள்ள கன உலோக அடர்வும் 50 சதவீதம் குறைந்திருந்தது தெரியவந்தது. ஆனால், வேளாண் செயல்பாடுகள் மற்றும் வீட்டு கழிவு நீர் கலப்பால், கங்கை நீரில் உள்ள நைட்ரேட் மற்றும் பாஸ்பேட் அளவு ஆகியவற்றில் எந்த மாற்றமும் இல்லை. தேசிய அளவிலான முடக்கம், வீட்டு உபயோக கழிவு நீர் கலப்பில் எந்த தாக்கத்தையும் ஏற்படுத்தவில்லை.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1696072
சுகாதாரம் மற்றும் குடும்ப நலத்துறை அமைச்சகம்
தனியார் மருத்துவக் கல்லூரிகள்
நீட் தேர்வை அறிமுகம் செய்ய 2016 –ல் ஐஎம்சி திருத்தச் சட்டம் நிறைவேற்றப்பட்டது. இதனடிப்படையில் பொதுவான கலந்தாய்வை நடத்துவதற்காக மத்திய அரசின் முன் அனுமதியைப் பெற்று எம்சிஐ, 1997 -ன் மருத்துவ இளநிலை பட்டப்படிப்பு 2000 –ன் மருத்துவ பட்ட மேற்படிப்பு முறைப்படுத்தல் விதிகளில் திருத்தம் செய்துள்ளது. நீட் மற்றும் பொதுக் கலந்தாய்வு மூலமே மருத்துவப் படிப்புகளுக்கான அனைத்துச் சேர்க்கைகளும் இருக்கும். கலந்தாய்வுக்குப்பின் சேர்க்கை விவரங்கள் எம்சிஐக்கு அனுப்பப்படுகின்றன.
அரசு மருத்துவக் கல்லூரிகள் விஷயத்தில் கட்டண நிர்ணயம் சம்பந்தப்பட்ட மாநில அரசுகளின் பொறுப்பாகும். உதவி பெறாத தனியார் மருத்துவக் கல்லூரிகள் விஷயத்தில் உச்ச நீதிமன்றத்தின் உத்தரவைப் பின்பற்றி ஓய்வு பெற்ற உயர் நீதிமன்ற நீதிபதி தலைமையின் கீழ் சம்பந்தப்பட்ட மாநில அரசால் அமைக்கப்படும் குழு கட்டண விகிதத்தை முடிவு செய்யும். ஒருகல்வி நிறுவனம் நிர்ணயித்துள்ள கட்டணம் நியாயமாக உள்ளதா, குழுவால் நிர்ணயிக்கப்பட்ட கட்டணம் கல்வி நிறுவனத்தைக் கட்டுப்படுத்துமா என்பதை அந்த குழுதான் முடிவு செய்யும்.
மேலும் கல்வி நிறுவனங்களுக்கு / கல்லூரிகளுக்கு / பல்கலைக் கழகங்களுக்கு செலுத்த வேண்டிய தொகைக்கான கேட்பு வரைவோலையை, பொதுக் கலந்தாய்வைத் தொடர்ந்து எம்பிபிஎஸ் படிப்புக்கு அனுமதி கிடைத்த மாணவர்கள் கலந்தாய்வுக் குழுவிடம் ஒப்படைக்க வேண்டும் என்று 09.05.2017 –ம் தேதியிட்ட உத்தரவில் மேண்மை தங்கிய உச்ச நீதிமன்றம் தெரிவித்துள்ளது. கலந்தாய்வுக்குப்பின் சேர்க்கை விவரங்கள் எம்சிஐ –க்கு அனுப்பப்படும். எம்சிஐ இந்த விவரங்களை ஆய்வு செய்யும். விதிமுறைகளை மீறி மருத்துவக் கல்லூரிகளில் மாணவர்கள் அனுமதிக்கப்பட்டிருந்தால் விடுவிக்கும் நோட்டீஸ்கள் அனுப்பப்படும். மாணவர்களுக்கு விழிப்புணர்வை ஏற்படுத்துவதற்காக மருத்துவக் கல்லூரிகளில் எந்தப் பாடப் பிரிவுகளுக்கு அனுமதி வழங்கப்பட்டுள்ளது என்ற விவரங்களை எம்சிஐ அதன் இணையப் பக்கத்தில் வெளியிட்டுள்ளது.
மத்திய  இணை அமைச்சர் திரு. ஃபக்கான் சிங் குலாஸ்தே மக்களவையில் எழுத்து மூலம் அளித்த பதிலில் இதனை தெரிவித்தார்.